S-790/2013

Mál þetta, sem dómtekið var 8. apríl síðastliðinn, er höfðað með ákæru útgefinni af lögreglustjóranum á höfuðborgarsvæðinu 10. september 2013 á hendur H-kk-þgf A-kk-þgf J-kk-þgf, kt. 000000-0000, Ásakór 3, Kópavogi og X. Við þingfestingu málsins 11. október síðastliðinn var mál nr. S-862/2013, sem höfðað var á hendur ákærða H-kk-þgf A-kk-þgf J-kk-þgf með ákæru lögreglustjórans á höfuðborgarsvæðinu, útgefinni 24. september síðastliðinn, sameinað þessu máli með heimild í 1. mgr. 169. gr. laga nr. 88/2008 um meðferð sakamála. Þar eru ákærða H-kk-þgf A-kk-þgf gefin að sök:

„I.

[...] eftirtalin fíkniefnalagabrot framin árið 2013, með því að hafa:

1. Miðvikudaginn 9. janúar, við Norðurhellu 8 í Hafnarfirði, haft í vörslum sínum í sölu- og dreifingarskyni 682 kannabisplöntur, og að hafa um nokkurt skeið fram til þess dags ræktað greindar plöntur.

2. Miðvikudaginn 9. janúar, við Breiðhellu 12 í Hafnarfirði, haft í vörslum sínum í sölu- og dreifingarskyni 343 kannabisplöntur og 2.275,77 g af kannabisplöntum, og að hafa um nokkurt skeið fram til þess dags ræktað greindar plöntur.

3. Miðvikudaginn 9. janúar, við Fossahvarf 10 í Kópavogi, haft í vörslum sínum í sölu- og dreifingarskyni 68,77 g af maríhúana, sem lögreglumenn fundu við leit á heimili ákærða.

Teljast brot þessi varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

4. Fyrir þjófnað, með því að hafa um nokkurt skeið fram til miðvikudagsins 9. janúar 2013, við Breiðhellu 12 í Hafnarfirði, stolið rafmagni með því að tengja það framhjá rafmagnstöflu (mælir nr. 7339169) og þannig komist hjá því að greiða fyrir notkun rafmagnsins.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 1025 kannabisplöntum, 2.275,77 g af kannabisplöntum og 68,77 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 22 lömpum, 4 viftum, 13 straumbreytum, 6 kolasíum, 1 viftu fyrir kolasíu, 2 tímarofum, 2 tíu lítra fötum með áburði, 18 pokum af 20 lítra áburði og 1 rafmagnstöflu, sem hald var lagt á í málinu, samkvæmt 7. mgr. 5. gr. sömu laga, en munirnir voru notaðir til framleiðslu kannabisplantnanna. Þá er krafist upptöku á kr. 205.000 sem hald var lagt á í málinu, skv. 7. mgr. 5. gr. sömu laga, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna.“

Við þingfestingu málsins 11. október síðastliðinn neituðu ákærði H-kk-nf A-kk-nf og X sök vegna sakargifta í ákæru útgefinni 10. september 2013. Hins vegar játaði H-kk-nf A-kk-nf sök vegna sakargifta í framangreindri ákæru útgefinni 24. september síðastliðinn, en hafnaði þar tilgreindri upptökukröfu á peningum. Í framhaldinu skiluðu verjendur ákærðu greinargerðum. Nýr dómari tók við málinu 17. febrúar síðastliðinn og til stóð að aðalmeðferð málsins færi fram 8. apríl síðastliðinn. Á dómþingi þann dag lýsti sækjandi því yfir að hann afturkallaði ákæru útgefna 10. september síðastliðinn. G-kk-nf Á-kk-nf hæstaréttarlögmaður, skipaður verjandi X, krafðist þóknunar sér til handa. Dómurinn ákvað hæfilega þóknun hans 753.000 krónur að meðtöldum virðisaukaskatti, sem greiðast skyldi úr ríkissjóði.

Í framhaldinu var gætt ákvæða 1. mgr. 114. gr. laga nr. 88/2008 gagnvart ákærða H-kk-þgf A-kk-þgf og honum bent á að honum væri heimilt að ráðfæra sig við verjanda sinn meðan á þinghaldinu stæði. Þá var honum gerð grein fyrir sakarefninu samkvæmt ákæru útgefinni 24. september síðastliðinn og innti dómurinn hann eftir afstöðu hans til sakargifta og upptökukröfu. Hann játaði skýlaust þá háttsemi sem honum er gefin að sök í þeirri ákæru og féllst á þar tilgreinda upptökukröfu, að öðru leyti en því að hann hafnaði kröfu um upptöku á 205.000 krónum sem lögregla lagði hald á. Í kjölfarið lýsti sækjandi því yfir að fallið væri frá upptökukröfu að því er varðaði þá peninga sem krafist væri upptöku á samkvæmt þeirri ákæru.

Þar sem að ákærði H-kk-nf A-kk-nf játaði skýlaust brot sitt samkvæmt ákæru útgefinni 24. september síðastliðinn og samþykkti þar tilgreinda upptökukröfu ákæruvaldsins, að teknu tilliti til þess að fallið hefur verið frá kröfu um upptöku á þar tilgreindum 205.000 krónum, var farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi hans höfðu tjáð sig stuttlega um lagaatriði og ákvörðun viðurlaga.

Um málsatvik er skírskotað til ákæru útgefinnar 24. september síðastliðinn.

Sannað þykir með skýlausri játningu ákærða H-kk-ef A-kk-ef, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákærunni útgefinni 24. september síðastliðinn. Hann hefur því unnið sér til refsingar.

Ákærði H-kk-nf A-kk-nf krefst vægustu refsingar sem lög leyfa og gerir verjandi kröfu um hæfilega þóknun sér til handa sem greiðist úr ríkissjóði.

Í gögnum málsins er að finna efnaskýrslur lögreglu um þær kannabisplöntur og maríhúana sem haldlögð voru, en þar er getið um hæð og þyngd plantnanna. Þá eru á meðal gagna málsins tvær matsgerðir Rannsóknastofu í lyfja- og eiturefnafræði við Háskóla Íslands, báðar dagsettar 20. febrúar 2013, vegna rannsóknar sýna úr hinum haldlögðu kannabisplöntum. Í annarri matsgerðinni eru niðurstöður vegna þriggja sýna úr þeim 682 plöntum sem fundust að Norðurhellu 8 í Hafnarfirði. Fram kemur að í efnissýni merktu 24278, númer eitt, sem sé sýni 33 grænna blómstrandi plantna, sem mælst hafi 2167,76 g við komu en 446,48 g eftir þurrkun, hafi magn tetrahýdrókannabínóls í þurru sýni verið 70 mg/g, sem samsvari 14 mg/g í sýninu fyrir þurrkun. Í efnissýni merktu 24278, númer tvö, sem sé sýni tveggja grænna plantna, sem mælst hafi 770,01 g við komu en 214,14 g eftir þurrkun, hafi magn tetrahýdrókannabínóls í þurru sýni verið 8,4 mg/g, sem samsvari 2,3 mg/g í sýninu fyrir þurrkun. Í efnissýni merktu 24278, númer þrjú, sem sé sýni 30 grænna plantna, sem mælst hafi 16,85 g við komu en 5,69 g eftir þurrkun, hafi magn tetrahýdrókannabínóls í þurru sýni verið 26 mg/g, sem samsvari 8,8 mg/g í sýninu fyrir þurrkun. Í hinni matsgerðinni eru niðurstöður vegna fjögurra sýna úr þeim 343 plöntum sem fundust að Breiðhellu 12 í Hafnarfirði. Í efnissýni merktu 24277, númer eitt, sem sé sýni ellefu grænna plantna, sem mælst hafi 43,95 g við komu en 10,25 g eftir þurrkun, hafi magn tetrahýdrókannabínóls í þurru sýni verið 11 mg/g, sem samsvari 2,6 mg/g í sýninu fyrir þurrkun. Í efnissýni merktu 24277, númer tvö, sem sé sýni sjö grænna blómstrandi plantna, sem mælst hafi 574,73 g við komu en 152,91 g eftir þurrkun, hafi magn tetrahýdrókannabínóls í þurru sýni verið 72 mg/g, sem samsvari 19 mg/g í sýninu fyrir þurrkun. Í efnissýni merktu 24277, númer fimm, sem sé sýni tveggja grænna blómstrandi plantna, sem mælst hafi 89,93 g við komu en 25,84 g eftir þurrkun, hafi magn tetrahýdrókannabínóls í þurru sýni verið 76 mg/g, sem samsvari 22 mg/g í sýninu fyrir þurrkun. Í efnissýni merktu 24277, númer sex, sem sé sýni þrettán grænna plantna, sem mælst hafi 184,31 g við komu en 35,48 g eftir þurrkun, hafi magn tetrahýdrókannabínóls í þurru sýni verið 7,1 mg/g, sem samsvari 1,4 mg/g í sýninu fyrir þurrkun. Ekki liggur fyrir mat á styrkleika á þeim 2.275,77 g af kannabisplöntum sem fundust að Breiðhellu 12 í Hafnarfirði eða þeim 68,77 g af maríhúana sem fundust að Fossahvarfi 10 í Kópavogi.

Þá er á meðal gagna málsins matsgerð A, lektors við Landbúnaðarháskóla Íslands, dagsett 1. apríl 2013, sem unnin var að beiðni lögreglu til að leggja mat á umfang kannabisræktananna að Norðurhellu 8 og Breiðhellu 12 í Hafnarfirði. Í matsgerðinni segir segir meðal annars að ljósmyndir af vettvangi á Breiðhellu 12 og Norðurhellu 8 í Hafnarfirði sýni kannabisplöntur í gróðurpottum frá um vikugömlum nýgræðingum og upp í þriggja til fjögurra mánaða gamlar blómstrandi kannabisplöntur, nánast fullbúnar fyrir skurð og þurrkun. Allar blómstrandi plöntur á myndunum séu kvenkyns, en blóm og bikarblöð þeirra séu grunnurinn að maríhúana og/eða hass framleiðslu. Úr blöðum og stönglum megi einnig framleiða eiturlyfið hassolíu með leysiefnum eins og etanóli. Einnig séu myndir af kannabis blómastönglum sem hengdir hafi verið upp til þurrkunar. Samkvæmt rannsóknarskýrslu sem sé á meðal gagna málsins hafi verið gerð upptæk 2276 g af þurrkuðum skunki á stiklum. Skunkur sé slangur fyrir maríhúana og vísi í sterklyktandi kvenblómaklasa kannabisplöntunar. Af myndum af vettvangi að dæma sé stærstur hlutinn sem þar sjáist nánast tilbúinn til neyslu. Samkvæmt sömu rannsóknarskýrslu hafi einnig verið gerðar upptækar samtals 1025 kannabisplöntur. Ekki sé hægt að áætla magn ávana- og fíkniefna sem megi vinna úr þessum plöntum þar sem þeim megi fjölga óendanlega með græðlingum. En hver fullvaxta vel ættuð kvenkyns kannabisplanta sem ræktuð sé innandyra við kjöraðstæður og nægt vaxtarrými gefi af sér frá 60 til 120 g af maríhúana. Þar að auki gefi hver planta af sér um 60 til 120 g í blöðum og stönglum. Því geti 1025 kannabisplöntur gefið frá um 61500 g af maríhúana og 1025 g af hassolíu miðað við 60% tetrahýdrókannabínól (THC) innihald.

Ákærði H-kk-nf A-kk-nf hefur í máli þessu verið sakfelldur fyrir þjófnað og brot á lögum um ávana- og fíkniefni. Samkvæmt fyrirliggjandi sakavottorði hefur hann ekki áður sætt refsingu sem áhrif hefur við ákvörðun refsingar nú. Hann hefur játað þau brot sem hann hefur verið sakfelldur fyrir, hvort tveggja á rannsóknarstigi og fyrir dómi, og er það virt honum til málsbóta. Hins vegar er til þess að líta að hann hefur verið sakfelldur fyrir vörslur á umtalsverðu magni kannabisplantna og maríhúana ætluðu til sölu- og dreifingar, en plönturnar hafði hann um nokkurt skeið ræktað. Fíkniefnalagabrot hans var vel skipulagt, ræktanir á þeim plöntum sem um ræðir voru að hluta til vel á veg komnar og þurfti ákærði H-kk-nf A-kk-nf að koma sér upp tveimur sérútbúnu húsakostum og leggja í vinnu við ræktun þeirra plantna sem um ræðir. Auk þessa hafði hann lagt út nokkuð fé til að koma upp ræktununum. Var hjá ákærða einbeittur ásetningur til að rækta mikið magn og hafa af því mikinn ávinning. Með vísan til framangreinds og með hliðsjón af 77. gr. almennra hegningarlaga, þykir refsing ákærða H-kk-ef A-kk-ef hæfilega ákveðin fangelsi í tvö ár. Að öllu virtu þykja ekki efni til að skilorðsbinda refsingu hans.

Ákærði H-kk-nf A-kk-nf hefur fallist á upptökukröfu ákæruvaldsins eins og henni er lýst í ákæru, að teknu tilliti til framangreindrar breytingar undir rekstri málsins. Samkvæmt því og með vísan til 6. og 7. mgr. 5. gr. laga nr. 65/1974, er upptökukrafan tekin til greina, eins og nánar greinir í dómsorði.

Með vísan til 218. gr. laga nr. 88/2008 verður ákærða H-kk-þgf A-kk-þgf gert að greiða sakarkostnað málsins vegna brota samkvæmt ákæru útgefinni 24. september síðastliðinn sem hann hefur verið sakfelldur fyrir. Sakarkostnaður málsins vegna ákæru útgefinnar 10. sama mánaðar, sem var afturkölluð, skal greiddur úr ríkissjóði. Vegna ákærunnar útgefinnar 24. september síðastliðinn verður honum gert að greiða þóknun verjanda síns á rannsóknarstigi, S-kvk-ef Y-kvk-ef Á-kvk-ef héraðsdómslögmanns, 100.400 krónur að meðtöldum virðisaukaskatti, og samtals 557.925 krónur vegna annars sakarkostnaðar. Þá verður honum einnig gert að greiða einn tíunda hluta þóknunar verjanda síns A-kk-ef Þ-kk-ef G-kk-ef héraðsdómslögmanns, fyrir dómi og á rannsóknarstigi, sem í heild er ákveðin 941.250 krónur að meðtöldum virðisaukaskatti, en níu tíundu hlutar þeirrar þóknunar skulu greiddir úr ríkissjóði. Loks skal þóknun verjanda hans P-kk-ef E-kk-ef K-kk-ef héraðsdómslögmanns á rannsóknarstigi vegna ákærunnar útgefinnar 10. september síðastliðinn, 50.200 krónur að meðtöldum virðisaukaskatti, greidd úr ríkissjóði.

H-kk-nf Þ-kk-nf, settur héraðsdómari, kveður upp dóm þennan.

D ó m s o r ð:

Ákærði, H-kk-nf A-kk-nf J-kk-nf, sæti fangelsi í tvö ár.

Ákærði skal sæta upptöku á 1025 kannabisplöntum, 2.275,77 g af kannabisplöntum, 68,77 g af maríhúana, 22 lömpum, fjórum viftum, þrettán straumbreytum, sex kolasíum, einni viftu fyrir kolasíu, tveimur tímarofum, tveimur tíu lítra fötum með áburði, átján pokum af tuttugu lítra áburði og einni rafmagnstöflu, sem hald var lagt á.

Ákærði greiði einn tíunda hluta þóknunar verjanda síns fyrir dómi og á rannsóknarstigi, A-kk-ef Þ-kk-ef G-kk-ef héraðsdómslögmanns, sem í heild er 941.250 krónur, en níu tíundu hlutar þeirrar þóknunar skulu greiddir úr ríkissjóði. Jafnframt greiði ákærði 658.325 krónur í annan sakarkostnað, þar með talda 100.400 króna þóknun verjanda síns á rannsóknarstigi, S-kvk-ef Y-kvk-ef Á-kvk-ef héraðsdómslögmanns. Þóknun P-kk-ef E-kk-ef K-kk-ef héraðsdómslögmanns, verjanda ákærða á rannsóknarstigi, 50.200 krónur, greiðist úr ríkissjóði.

H-kk-nf Þ-kk-nf